google/wiki40b huggingface dataset:
Sasakyang panghimpapawid

Ang sasakyang lumilipad o sasakyang panghimpapawid (Ingles: aircraft [pang-isahan at pangmaramihan] ay isang sasakyan o behikulong may kakayahang lumipad o sumalipadpad sa pamamagitan ng tulong ng hangin, o dahil sa suporta ng atmospero ng isang planeta.  Ilan sa mga halimbawa nito ang mga sasakyang may lobo (napapaangat dahil sa mainit na hangin), mga eroplano, mga glayder (sasakyang walang makina ngunit sumasalimbay o sumasabay at nagpapatangay lamang sa hangin), at mga helikopter.  Hindi itinuturing na isang sasakyang panghimpapawid ang karamihan sa mga kuwitis (mga rocket o skyrocket) o misil sapagkat hindi sila inaalalayan ng hangin bagaman may kakayahang sumahimpapawid.  Tinatawag na abyasyon o pagpapalipad ang gawain ng taong may kaugnayan sa mga sasakyang lumilipad.  Mayroon na ring mga sasakyang may makinang lumilipad subalit hindi naman talaga naglululan ng tao.
Unibersidad ng Hyderabad

Ang Unibersidad ng Hyderabad (Ingles: University of Hyderabad, IAST: Haidarābād visvavidyālayamu) ay isang pampublikong unibersidad sa pananaliksik na matatagpuan sa Hyderabad, Telangana, India . 
Ang unibersidad ay matatagpuan sa pamayanan ng Gachibowli. Ang kampus ay mayaman sa flora at fauna, tahanan sa higit sa 734 halamang bulaklak, 10 ispisye ng mamalya, 11 ispisye ng reptilya,  at 220 ispisye ng ibon.  
Ang University of Hyderabad ay niraranggo 601-650 sa QS World University Rankings ng 2018.   Ito ay niraranggo 11 sa India sa pangkalahatan ng National Institutional Framework Ranking sa 2018  at ikalima sa mga unibersidad.
Halo

Mga uri ng halo-halo

Maraming uri ng halo-halo: mga halo-halong homogeneous (tinatawag ding solusyon), halo-halong heterogeneous, at halo-halong colloidal.

Halo-halong homogeneous

Ang mga halo-halong homogeneous ay mga halo-halong mayroong tiyak na komposisyon at katangian. Halimbawa, gaano man kalaki ang isang halo-halo mayroon itong iisang komposisyon at katangian tulad ng mga solusyon at ilang mga alloys (hindi lahat). Ang mga halo-halong homogenous ay matatawag ding mga “sustansiyang di-dalisay”. Ang isang halo-halong homogeneous ay may isang unipormeng halo na binubuo ng isang pase lang.

Mga solusyon

Ang solusyon ay isang uri ng isang halo-halong homogeneous. Ang isang solusyon ay isang halong homogeneous ng dalawa o higit pang sustansiya (ang solute o tutunawin) na tinunaw sa isang sustansiya (ang solvent o panunaw). Ang karaniwang halimbawa nito ang isang solid na sustansiya na tutunawin sa isang likidong sustansiya tulad ng asin o asukal na tinutunaw sa tubig (o kaya’y ginto sa asoge (mercury)). Tinutunaw ang mga likido sa isa’t-isa at kung minsan ang likido ay tinutunaw sa isang gas tulad ng singaw ng tubig sa himpapawid. Ang karaniwang halimbawa ay ang mga inuming soda (tulad ng Coca-Cola at Sarsi) kung saan ang dioksido ng carbon (carbon dioxide) ay tinunaw sa soda sa pamamagitan ng carbonasyon.

Halo-halong heterogeneous

Ang mga halo-halong heterogeneous ay mga halong walang tiyak na komposisyon tulad ng granate (granite). Ang pizza ay isang halimbawa rin ng halo-halong ito. Sinasabing may iba’t-ibang pases ang halo-halong heterogeneous (huwag ikalito sa mga pase ng materya). Ang isang halimbawa na may kompososisyong heterogeneous na mekanikong mapaghihiwalay-hiwalay ay ang ensalada o halo-halong ng mga nuts.

Halo-halong colloidal

Sa karaniwan, ang isang colloid o halo-halong colloidal ay isang sustansiyang may sangkap na nasa isa o dalawang pase na kung saan ang halo ay nasa pagitan ng halo-halong homogeneous at halo-halong hetergeneous na may katangiang nasa pagitan ng dalawang ito. Ang isang colloid ay hindi maghihiwalay kapag hinayaan ito. Gulaman, halaya, pandikit o gatas ay mga halimbawa ng halo-halong colloidal.

Talahulugan sa Ingles

Di-dalisay – not pure

Halo-halo – mixture

Kawing kimikal – chemical bond

Kompuwesto - compound

Lahok – component

Pase – phase

Sangkap – ingredients

Sustansiya - substance

Temperatura ng pagkatunaw – melting point

Tiyak – definite, specific
Goka, Ibaraki

Ang Goka ay isang munisipalidad sa Prepekturang Ibaraki, bansang Hapon.
Hitomi Yoshizawa

Karera

Si Hitomi, kilala rin bilang Yossi at Yocchan para sa kanyang mga kaibigan, ay naging miyembro ng grupong Morning Musume pagkatapos siyang piliin ng mga hurado sa isang audition na ginanap noong 2000. Bukod sa kanya, nakasama rin sila Rika Ishikawa, Nozomi Tsuji, at Ai Kago. Binubuo nila ang pang-apat na henerasyon ng grupong Morning Musume.
Hulyo ng taong 2000, inilagay siya sa grupong Pucchi Moni pagkatapos umalis si Sayaka Ichii sa grupo. Simula dati, siya ay binabanyagan na boyish o mukhang lalaki dahil sa kanyang porma, mga kilos, at mga libangan. Sa taong 2001, sa unang pagkakataon, pinangunahan niya ang grupo sa kanilang ika-labing-tatlong single na Mr. Moonlight ~Ai no BIG BAND~. Dito, gumanap siya bilang isang mayaman na playboy. Ang kanyang karakter sa kanta ay dumagdag lamang sa mga balitang siya ay masyadong dumidikit sa kanyang panlalaking gilid o sa kanyang, sa salitang Ingles, masculine side.
Taong 2003, siya ay pinili bilang pinuno ng Gatas Brilhantes H.P., isang grupo ng Hello! Project para sa larong soccer. Naging pinuno rin siya ng Morning Musume pagkatapos ng biglaang pagreretiro ni Mari Yaguchi noong Abril 14, taong 2005.
Pagkatapos umalis ni Rika Ishikawa noong Mayo, taong 2005, siya na lamang ang natitirang miyembro ng pang-apat na henerasyon. Siya rin ang kaisa-isang miyembro ng kasalukuyang line-up na naging matagal na sa grupo.
Renato Yap

Si Renato Yap ay isang politiko sa Pilipinas.
Lodi, California

Ang Lodi ay isang lungsod sa California, Estados Unidos.
Burete

Ang burete (Ingles: burette o buret; Kastila: bureta) ay isang patayong instrumentong katulad ng tubong ginagamit sa pagsukat at paghihiwalay ng nalalamang mga dami ng mga likido habang nasa loob ng mga laboratoryo. Tumpak na tumpak ang mga burete, at maaaring sukatin ng isa ang bolyum ng isang pluwido na may katumpakang ±0.05 mL.

Kasaysayan

Noong 1971, pinaunlad ni Francois Antoine Henri Descroizilles ang unang burete. Sa paglaon, umimbento si Joseph Louis Gay-Lussac ng mas kumpletong burete.
Nea Salamis Famagusta FC

Ang Nea Salamis Famagusta FC o Nea Salamina Famagusta FC (Griyego: Νέα Σαλαμίνα Αμμοχώστου) ay isang propesyonal na koponang futbol na nakabase sa Ammochostos (Famagusta), Cyprus (Tsipre). Naging bakwit ang koponan dahil sa 1974 Turkong Paglusob sa Tsipre, nang sakupin ng Turkiya ang hilagang bahagi ng isla. Pansamantalang nakabase ang koponan sa Larnaca, Cyprus.
Ang koponan ay bahagi ng Nea Salamina Famagusta na samahang itinatag noong 1948. Ang samahan ay pinangalanan sa Salamis na isang sinaunang lungsod sa Cyprus, na kasalukuyang matatagpuan malapit sa Famagusa. Ang katagang "nea" ay nangangahulugang "bago" sa wikang Griyego.
Luzerne County, Pennsylvania

Ang Kondado ng Luzerne (Ingles: Luzerne County) ay isang kondado (county) sa estado ng Pennsylvania sa Estados Unidos. Ayon sa Kawanihan ng Senso ng Estados Unidos, may kabuuang 2,350 kilometrong kuwadrado (906 milyang kuwadrado) ang lawak ng kondado, kung saang 2,300 kilometrong kuwadrado (890 milyang kuwadrado) nito ay lupa at 41 kilometrong kuwadrado (16 milyang kuwadrado) nito ay katubigan. Ito ang pangalawang pinakamalaking kondado sa Hilaga-silangang Pennsylvania ayon sa kabuuang lawak. Magmula noong senso ng 2010, ang populasyon ay 320,918 katao, kung kaya ito ang pinakamataong kondado sa hilaga-silangang bahagi ng estado. Ang punong lungsod ng kondado at ang pinakamalaking lungsod ay Wilkes-Barre. Ang iba pang mga matataong pamayanan sa kondado ay mga lungsod ng Hazleton, Nanticoke at Pittston, at ang bayan (borough) ng Kingston. Nakabilang ang Kondado ng Luzerne sa Scranton–Wilkes-Barre–Hazleton Metropolitan Statistical Area, na may kabuuang populasyon ng 558,166 katao magmula noong 2015.
Noong ika-25 ng Setyembre 1786, nabuo ang Kondado ng Luzerne mula sa bahagi ng Kondado ng Northumberland. Ipinangalan ito mula kay Chevalier de la Luzerne, isang sundalong Pranses at diplomatiko noong ika-18 dantaon. Nang itinatag ito, sinakop ang Kondado ng Luzerne ang malaking bahagi ng Hilaga-silangang Pennsylvania. Mula 1810 hanggang 1878, nahati ito sa ilang mga mas-maliit na kondado. Ang mga kondado ng Bradford, Lackawanna, Susquehanna, at Wyoming ay nabuo mula sa mga bahagi ng Kondado ng Luzerne.
Nakamit ang kondado ng pagiging prominente noong ika-19 at ika-20 na mga dantaon bilang isang masigasig na rehiyon na nagmimina ng antrasitang karbon, na nakakahikayat ng isang malaking bahagi ng puwersang paggawa nito mula sa mga imigranteng Europeo. Noong nasa tugatog ito (sa taong 1930), ang populasyon ng kondado ay 445,109. Pagsapit ng unang bahagi ng ika-21 dantaon, karamihan sa mga pabrika at minahan ng karbon ay nakasara. Katulad ng karamihan sa mga kondado sa Rust Belt, nasaksihan ng Kondado ng Luzerne ang pagbaba ng populasyon at pagtamlay o paghina sa kagandahan at lakas ng mga pook urbano.

Mga pamyanan

Nilalaman ang Kondado ng Luzerne ng 76 mga munisipalidad, kung kaya ito ang pangalawang may pinakamaraming bilang ng mga nagsasariling namamahala na mga munisipalidad sa estado ng Pennsylvania; tangi ang Kondado ng Allegheny lamang ang may higit na bilang. Sa ilalim ng batas ng Pennsylvania, may apat na mga uri ng nasaping munisipalidad sa estado: lungsod, boro, township, at sa kaso ng Bloomsburg, town. Ang mga sumusunod na lungsod, boro, at township ay matatagpuan sa Kondado ng Luzerne:
907 Rhoda

Ang 907 Rhoda ay isang planetang hindi pangunahin.
Salehat

Ang Salehat ay isang bayan sa Rural na Distrito ng Khanmirza, Distrito ng Khanmirza, Kondehahan ng Lordegan, Lalawigan ng Chaharmahal at Bakhtiari, Iran. Sang-ayon sa senso ng 2006, nasa 343 ang populasyon nito na binubuo ng 68 na pamilya.
Elizabeth McGovern

Si Elizabeth McGovern ay isang kilalang artista sa sining ng Pelikula at Telebisyon.
Anapora

Sa retorika, ang anapora (Griyego: ἀναφορά, "binubuhat muli") ay isang kagamitang pang-retorika, na binubuo ng inuulit na sunod-sunod na mga salita sa mga simula ng katabing mga sugnay, sa gayon hinihiraman sila ng diin. Isa itong tayutay na kinakasangkutan ng pag-uulit.
Josh radnor

Si Joshua Thomas “Josh” Radnor (ipinanganak 29 Hulyo 1974) ay isang Amerikanong aktor, produktor, direktor, at manunulat, na pinakakilala sa kanyang pagganap sa pangunahing tauhan na si Ted Mosby sa popular at Emmy Award-winning na sitcom ng CBS na How I Met Your Mother, kung saan siya ay umani ng katanyagan.
Si Radnor ay unang humarap sa publiko bilang manunulat at direktor nang kanyang gawin ang pelikulang comedy-drama na happythankyoumoreplease. Dito, siya ay nagkamit ng Sundance Film Festival Audience Award at nanomina bilang nararapat para sa Grand Jury Prize. Kasalukuyan niyang ginagawa ang kanyang ikalawang pelikula, pinamagatang Liberal Arts, na kanya ding sinulat at dinirekta.

Unang mga taon bago ang karera

Si Radnor ay ipinanganak sa Columbus, Ohio, anak ni Alan Radnor, isang medical malpractice lawyer, at ni Carol Radnor. Siya ay may dalawang babaeng kapatid, sina Melanie at Joanna. Siya ay lumaki sa Bexley, Ohio, isang suburb ng Columbus kung saan siya ay nag-aral sa mga Jewish day schools (kasama na dito ang Columbus Torah Academy). Si Radnor ay nag-aral sa Bexley High School at kinalaunan, sa Kenyon College kung saan ang departamento ng teatro ng kanyang paaralan ay ginawaran siya ng Paul Newman award, at nagtapos ng B.A. sa drama. Natapos ni Radnor ang Masters of Fine Arts na digri sa pag-arte mula sa New York University’s Graduate Acting Program sa Tisch School of the Arts.

Karera

Itinalagang bida noong 2001 si Radnor si serye ng The WB na Off Centre ngunit ang karakter na dapat niyang gampanan ay ibinigay kay Eddie Kaye Thomas bago pa man ipalabas ang unang episodyo ng serye. Noong 2002 naman ay unang lumabas sa Broadway si Radnor sa stage version ng The Graduate, sumunod kay Jason Biggs at kasabayan nina Kathleen Turner at Alicia Silverstone. Mula 2005, si Radnor ay gumaganap sa How I Met Your Mother, ang kanyang pinakamalaking papel sa kasalukuyan. Noong hulyo 2008, gumanap siya kasama si Jennifer Westfeldt sa premiere ng dulang Finks, na isinulat ni Joe Gilford at dinerekta ni Charlie Stratton para sa New York Stage and Film. Ang kanyang unang gawa bilang direktor ay ang pelikulang happythankyoumoreplease, kung saan siya din ang manunulat at bida. Ang kanyang pangalawang pelikulang Liberal Arts, na pinagbibidahan ni Elizabeth Olsen, ay nasa preproduction pa lamang at ilalabas sa 2012.

Personal na buhay

Si Radnor ay kasalukuyang nakatira sa Los Angeles, California.
Si Radnor ay nagsimulang maugnay sa aktres na si Lindsay Price noong Agosto 2008; Una silang nagkita isa’t kalahating taon ang nakalipas nang maging panauhin si Price sa How I Met Your Mother. Ang dalawa ay naghiwalay noong Nobyembre 2009.
Umi Made Go Fun

Ang Umi Made Go Fun ay isang palabas sa telebisyon sa bansang Hapon.
Talinghaga ng Masamang Damo

Ang Talinghaga ng Masamang Damo o Talinhaga Tungkol sa mga Damo sa Triguhan (Ingles: Parable of the Tares o "Talinghaga ng mga Tare"; isahan ang tare, maramihan ang tares) ay isang talinghagang binanggit ni Hesus sa Bagong Tipan ng Bibliya.  Matatagpuan ito sa Ebanghelyo ni Mateo (Mateo 13:37-43).  Batay sa paliwanag ni Jose C. Abriol, makikita sa talinghagang ito ang kadahilanan kung bakit mayroong kasamaan sa mundo.  Dahil ito sa mga sumusunod: sa tuksong sanhi ni Satanas; at sa kapahintulutan ng Diyos; ngunit may kaugnayan ding ipinaliwanag ni Abriol na, batay sa talinghagang ito, mayroong "wakas ang kasamaan" o "matatapos din ito pagkaraan ng pagkasubok sa mga tao."
Ayon pa rin kay Abriol, ang "mapanirang damo" o "masamang damo" na tinutukoy sa talinghagang ito ay ang halamang tinatawag na "zizania", na nasa Ebanghelyo ni Mateo (Mateo 13:25).  Maaaring isa ang "zizania" sa mga sumusunod na mga halamang ito: ang tare (ryegrass sa Ingles), ang darnel (Lolium temulentum), o ang Vicia sativa (vetch sa Ingles).  Maaaring ang darnel ang nilalarawan sa Bibliya sapagkat, ayon sa paglalarawan ni Abriol, kamukha ng trigo ang zizania na mapula ang bulaklak at maitim ang bunga, na siyang mga katangian ng L. temulentum.
Kung Aagawin Mo Ang Lahat Sa Akin

Plot

Don Gilbert Andrada (Nonie Buencamino) at ang kanyang asawa Dona Clara Andrada (Jackie Lou Blanco) laging nais na magkaroon ng anak. Subalit dahil sa problema sa puso Dona Clara, ang kathang isip ng isang bata na nais patunayan ang nakamamatay para sa kanya. Isang marahas gabi, isang mahiwaga babae na nagbigay ng dalawang batang babae na sanggol sa Don Gilbert sa isang operasyon kaluwagan. Niya sa kanila na nagngangalang Maureen (Maxene Magalona) at Mercedita (Jackie Rice). Don Gilbert inayos ang mga papeles kung kaya't ang mga bata ay magiging legal kanila. Subalit Dona Clara ay hindi maaaring tanggapin ang mga bata. Siya ay sinabi na sila ay hindi sa kanya. Siya ay naging buntis sa Don Gilbert, siya sinubukang kumbinsihin sa kanya upang iurong ngunit hindi siya ay sumang-ayon. Nakakagulat, siya ang tunay na survived sa pagbubuntis at magbutas ng isang sanggol na babae na pinangalanan Gladys (Glaiza de Castro). sa kabila ng pagiging tunay na anak Don Gilbert's Parehong Maureen & Mercedita's ay naging mas malapit sa Don Gilbert dahil sa kanilang magandang at mapag-aral attitude dahil sa ito Gladys laging envied kanyang mga madre dahil sa atensiyon ng kanilang ama.
Siya tormented kanyang madre, habang Dona Clara humihikayat sa kanya na mang-api sa kanila kahit pa. Siya ay hinihikayat mas kapag siya ay natutunan na sila ay pinagtibay at siya ang tanging tunay na anak na babae. Gladys ay hindi maaaring maunawaan kung bakit ang lahat ng bagay siya pinaghahanap falls sa Maureen, kaya siya sumusubok sa pagkawasak Maureen buhay na may Schemes, subukan upang makakuha ng Maureen ang pag-ibig ang layo mula sa kanya at gamitin Mercedita laban sa kanyang sariling kapatid na babae. Gladys sumusubok na mag-alis lahat ng bagay mula sa kanyang kapatid na babae, ngunit hindi kilala sa sarili, siya ay ang pagkuha lamang sa malayo ang kanyang sariling mga kagalakan at kaligayahan.
Pagkatapos, Maureen falls sa pag-ibig sa kanyang kaklase Arvin Samaniego (Patrick Garcia). Subalit, kapag Don Gilbert nadiskubre Maureen at Arvin's relasyon, ang dalawa kung saan separated. Arvin sumusubok na magdala pabalik Maureen ngunit siya ay tumangging pag-ibig sa kanya. Samantala, Gladys ay may gusto sa Arvin at sumusubok sa magnakaw Arvin ngunit ay hindi matagumpay. Gladys ang hindi tumigil hanggang sa siya ay tumatagal ng lahat ng bagay ang layo mula Maureen.
Ngayon mga tanong na ito ay mananatiling: Magiging Gladys kumuha lahat ng bagay mula sa Maureen? Arvin ay akitin Maureen sa pag-ibig sa kanya muli sa may mga magulang sa paligid? Mercedita ay magsama-samang muli sa Maureen ulit? Makakagambala ba ang Andrada pamilya matirang buhay ang mga obstacles na nanggagaling sa may daan?
Embu

Ang Embu ay isang bayan na matatagpuan 120 kilometro (75 milya) hilaga-silangan ng Nairobi patungong Bundok Kenya. Ito ang punong-lungsod ng Eastern Province sa Kenya at gayundin ng Kondado ng Embu. Nakatayo ito sa timog-silangang dalisdis ng Bundok Kenya. Isa itong sentro ng pangangalakal sa gitna-silangang Kenya. Ang populasyon nito ay 41,092 noong 1999.
1183 Jutta

Ang 1183 Jutta ay isang planetang hindi pangunahin.
99%

Ang 99% ay album ng Meat Beat Manifesto.
Tomoe Tamiyasu

Si Tomoe Tamiyasu ay isang mang-aawit mula sa bansang Hapon.
Esteban Franco

Si Esteban Franco ay isang artista sa Mehiko.
Roy Zamudio

Si Roy Zamudio ay isang artista sa Mehiko.
Propesyon

Ang propesyon ay isang bokasyon na naitatag sa isang espesyalisadong pagsasanay na pang-edukasyon, na ang layunin ay ang makapagbigay ng malayuning payo at paglilingkod sa ibang mga tao, para sa isang tuwiran at tiyak na kabayaran, na nakahiwalay nang buo magmula sa inaasahan ng ibang pagkakamit na pangnegosyo. Samantla, ang isang propesyunal ay ang tao na binabayaran upang magsagawa ng isang espesyalisadong pangkat ng mga gawain at upang makumpleto ang mga ito para sa isang kabayaran. Ang tradisyunal na mga prupesyon ay kinabibilangan ng mga manggagamot, mga inhinyero, mga manananggol, mga arkitekto, at mga kumisyonadong opisyal ng militar. Sa kasalukuyan, ang kataga ay nilalapat din para sa mga nars, mga akawntant, mga edukador, mga siyentipiko, mga eksperto sa teknolohiya, mga manggagawang panlipunan, mga artista ng sining, mga katiwala ng aklatan o biblyotekaryo (mga propesyunal sa impormasyon) at marami pang iba. Ginagamit din ito sa larangan ng palakasan upang ipagkaiba ang mga manlalarong baguhan mula sa mga binabayaran, kaya't may tinatawag na putbolerong propesyunal at golper na propesyunal. Maraming mga kompanya ang isinasama ang salitang propesyunal sa kanilang pangalan ng tindahan upang ipahiwatig ang kalidad ng kanilang serbisyo at kahusayan sa pagtatrabaho o gawain.
Sa ilang mga kultura, ang katagang "propesyunal" ay ginagamit bilang isang parirala upang ilarawan ang isang partikular na sapin na panlipunan ng mga manggagawang edukado at may suweldo na nasisiyahan sa malawak na awtonomiyang pangtrabaho at karaniwang nakikilahok sa malikhain at mapangpag-isip na gawaing mapanghamon.
Dahil sa likas na personal at kompidensiyal (lihim) ang maraming mga paglilingkod na pamprupesyon, na nangangailangan ng isang malaking bahagdan ng pagtitiwala sa mga ito, karamihan sa mga propesyunal ang nasasailalim ng mahigpit na mga kodigo ng kaasalan na naglalapat ng mabalasik na obligasyong moral at etika.
San Antonio

Si San Antonio ay isang santo ng Romano Katoliko.
Nurseman ga Yuku

Ang Nurseman ga Yuku ay isang palabas sa telebisyon sa bansang Hapon.
Juanita Moore

Si Juanita Moore ay isang kilalang artista sa sining ng Pelikula at Telebisyon.
Zeppeki

Ang Zeppeki ay isang palabas sa telebisyon sa bansang Hapon.
Musikang pambayan

Kabilang sa musikang pambayan (sa Ingles: folk music) ang tradisyunal na musikang pambayan at ang genre o kaurian na nagbago mula dito noong ika 20 siglo nang muling isilang ang mga pinag-ugatan (tinatawag sa Ingles bilang folk revival o roots revival).  May ilang uri musikang pambayan na maaring tawaging musikang mundo (world music).  Binibigyan ng kahulugan ang tradisyunal na musikang pambayan sa ilang mga paraan: bilang musikang pinapasa sa pamamagitan ng pasalita, musikang di alam ang mga kompositor, o musikang tinatanghal sa pamamagitan ng kustumbre sa loob ng mahabang panahon.  Iniiba ito sa mga komersyal at klasikal na mga istilo.  Unang lumabas ang katawagan na folk music noong ika 19 na siglo ngunit nagpatuloy pa ito pagkalampas ng panahong iyon. 
Simula noong kalagitnaan ng ika 18 siglo, isang bagong anyo ng popular na musikang pambayan ang nagbago mula sa tradisyunal na musikang pambayan.  Tinatawag ang proseso at panahon na ito bilang ang (ikatlong) muling pagsilang ng pinag-ugatan at umabot sa isang tugatog noong dekada 1960.  Tinatawag ang anyong ito bilang kontemporaryong musikang pambayan o folk revival music upang ipagkaiba sa mga naunang anyong musikang pambayan..
60 Echo

Ang 60 Echo ay isang planetang hindi pangunahin.
Rie Shibata

Si Rie Shibata (柴田 理恵 Shibata Rie, ipinanganak Enero 14, 1959) ay isang artista at komedyante sa bansang Hapon. Siya rin ang tinyente de alkalde ng lungsod ng Toyama, Toyama. Siya ang embahador ng kombu sa Rausu, Hokkaido.

Talambuhay

Ipinanganak siya noong 14 Enero 1959 sa Toyama, Toyama (dating Yatsuo, Distrito ng Nei).  Ang bahay ng kanyang ina ay isang kilalang inn at tuwing bakasyon sa tag-ini, tumutulong siya sa pag-aasikaso ng parokyano ng inn.